Har du et begrenset budsjett når du skal kjøpe båt, kan det ofte være smart å se til bruktmarkedet. Her får du ofte en større båt for pengene, og båten har ikke samme verdiavskrivningsnivå som en ny båt. Å kjøpe brukt byr imidlertid alltid på risiko siden du ikke med sikkerhet vet hvordan den tidligere eieren har brukt båten tidligere. Du er ganske enkelt nødt til å stole på at den tidligere eieren er ærlig når det gjelder opplysninger om bruksmønster, tidligere skader, reparasjoner og vedlikehold.
En ny båt og motor koster deg mer, men er tryggere og mer forutsigbart i form av garanti fra forhandler og produsent. I tillegg er du beskyttet av forbrukerkjøpsloven dersom uhellet skulle være ute. En ny båtmotor vil som regel også være mer miljøvennlig og ha et lavere forbruk enn en brukt motor.